
censum referant. Id vero dum faciunt, satis et plus satis monstrant multum
abesse, ut idem statuant pretium singulis a se factis observationibus, dum
alias reiiciunt totas, alias oinnes non solum retineant, sed insuper eodem
modulo metiantur; nee video limites, quos ultra citrave sint vel penitus re-
iiciendae vel integrae retinendae; quin forte evenire potest, ut observatio, quae
reiicitur, optimam praestitura fuisset reliquis correctionem. Attamen non im-
probo ubiquaque consilium reiiciendae unius alteriusve observations, immo
probo, quoties inter observandum sinistri aliquid accident, quod per se ipsum
protinus scrupulum iniiciat observatori, antequam consuluerit eventum eumque
cum caeteris observationibus contulerit; si nihil tale habeat, quod conqueratur,
existimo admittendas esse singulas observationes, qualescunque fuerint, modo
observator sibi sit conscius omnis adhibitae industriae.

3. Liceat observatorem comparare cum sagittano tela sua in propositam
metam coniiciente adMbita omni, qua pollet, industria. Detur ipsi pro meta
Integra linea verticalis, ita ut singulae aberrationes sub unica directione hori-
zontali aestimandae veniant; putetur meta linearis depicta in medio piano
vertical! perpendiculariter ad axem visionis erecto totumque planum ab utro-
que latere in fascias verticales, angustas sed singulas eiusdem latitudinis, di-
visum sit. Quodsi nunc persaepe sagitta vibrata fuerit et pro quo vis iactu
locus illisionis examinatus eiusque distantia a meta vertical! in charta notetirr,
etiamsi eventus minime possit exacte praedici, multa tamen sunt, quae cum
ratione praesumi debent et quae imprimis ad rem nostram facere poterunt,
si modo nulli alii committantur errores, quam qui in utramque partem aeque
faciles sunt et quorum eventus penitus incerti sola veluti sorte baud vitabili
deciduntur; sic in astronomia pro errore non habetur, quodcunque a priori
correctionem admittit. Factis omnibus, quas theoria docet, correctionibus, quod
tune reliquum est pro conciliandis singulis observationibus aliquantulum inter
se discrepantibus, hoc solius artis coniectandi opus est; quid proprie inter
observandum accident, hoc, per ipsam hypothesin, profunde ignoramus, sed
ipsa haec ignorantia asylum erit, ad quod confugere cogimur, dum con-
sistimus in eo, non quod verissimum, sed quod verisimillimumi, nee certum,
sed probabilissimum, ut ars ilia docet. An vero flatus iste semper et
ubique competat medio arithmetico adhiberi solito, non sine ratione dubitari
potest.t.es en peu de temps par la
